Artikli pealkirjas toodud ootuspärasele (või jahmatavale) järeldusele võib jõuda USA 2010. a rahvaloenduse tulemuste põhjal.
Levinuim töökoht USA naistele on endiselt sekretär, vahendab The Week.
1950ndatel olid viis levinuimat naisteametit: sekretär, pangateller või kontoritööline, müügiesindaja, koduperenaine, õpetaja.
2010. aastal on esiviisik selline: sekretär, kassapidaja, õpetaja alg- ja põhikoolis, haiglaõde, haiglahooldaja.
Miks sekretäritöö tähtsus kosmose- ja digiajatul ei vähene? Rahvusvahelise Administratiivtöötajate Liidu (International Association of Administrative) esindaja Ray Weikal esitab omapoolse kommentaari.
"Iga kord, kui esile kerkis mingi suur tehnoloogiline lahendus, ennustati, et see kuulutab sekretäritööle lõppu. Nii juhtus elektriliste kirjutusmasinate, personaalarvutite ja interneti puhul. Aga iga kord, kui tehnoloogia muutub tõhusamaks, kasvab sellega seotud töö hulk. Kestab vajadus inimeste järele, kes neid töövahendeid kasutavad."
USA tööministeerium ennustab, et sekretäride hulk riigis kasvab vahemikus 2010-2020 isegi 12 protsenti - lisandub umbes 493 000 uut sekretäri.